ສ້າງເຄືອຂ່າຍບັນດານະຄອນວັດທະນະທຳຮ່ວມມືອາຊີຕາເວັນອອກ - ອາເມລິກາລາຕິນ
ວາລະປະຊຸມຄັ້ງທຳອິດຂອງໂຄງການ“ສ້າງເຄືອຂ່າຍບັນດານະຄອນວັດທະນະທຳຂອງເວທີປາໄສຮ່ວມມື
ອາຊີຕາເວັນອອກ-ອາເມລິກາລາຕິນ ”. (baomoi.com)
ພາຍຫຼັງດຳເນີນມາເປັນເວລາ 2 ວັນ, ວາລະປະຊຸມຄັ້ງທຳອິດຂອງໂຄງການ “ ສ້າງເຄືອຂ່າຍບັນດານະຄອນວັດທະນະທຳຂອງເວທີປາໄສຮ່ວມມືອາຊີຕາເວັນອອກ - ອາເມລິກາລາຕິນ ” ທີ່ຈັດຂຶ້ນຢູ່ເຫ້ວ ໄດ້ສິ້ນສຸດລົງເມືອວັນທີ 30/4 ດ້ວຍການເປັນເອກະພາບກັນສ້າງຕັ້ງ “ເຄືອຂ່າຍບັນດານະຄອນວັດທະນະທຳຂອງເວທີປາໄສຮ່ວມມືອາຊີຕາເວັນອອກ - ອາເມລິກາລາຕິນ” ເຄືອຂ່າຍດັ່ງກ່າວ ໄດ້ຮັບການສ້າງຂຶ້ນແມ່ນເພື່ອເພີ່ມທະວີຄວາມເຂົ້າໃຈກັນ, ທັງໄດ້ແລກປ່ຽນ, ຮ່ວມມື, ພິເສດ ແມ່ນລະຫວ່າງປະຊາຊົນຂອງ 2 ພາກພື້ນ ແລະ ໃນໂລກ.
ວາລະປະຊຸມກໍໄດ້ອອກຖະແຫຼງການຂອງກອງປະຊຸມເຄືອຂ່າຍບັນດານະຄອນວັດທະນະທຳຂອງເວທີປາໄສຮ່ວມມືອາຊີຕາເວັນອອກ - ອາເມລິກາລາຕິນ ຊຶ່ງໄດ້ຢືນຢັນຄວາມສຳຄັນຂອງວັດທະນະທຳທີ່ມີຕໍ່ການພັດທະນາແບບຍືນຍົງເວົ້າລວມ ແລະ ການພັດທະນາຕົວເມືອງເວົ້າສະເພາະ. ຖະແຫຼງການຍັງເນັ້ນໜັກເຖິງຄວາມສຳຄັນຂອງການປົກປັກຮັກສາມໍລະດົກໃນໄລຍະຫັນເປັນຕົວເມືອງຢ່າງວ່ອງໄວອີກດ້ວຍ.
(ແຫຼ່ງຄັດຈາກ VOV)